**VAS “Latvijas dzelzceļš” ārkārtas akcionāru sapulce**

09.03.2022.

**Par VAS “Latvijas dzelzceļš” iekšējā audita rezultātiem 2021.gadā**

Pieņemtie lēmumi:

1.1. Pieņemt zināšanai VAS “Latvijas dzelzceļš” valdes iesniegto pārskatu par iekšējā audita rezultātiem VAS “Latvijas dzelzceļš” 2021.gadā.

**Par iepriekšēju piekrišanu VAS “Latvijas dzelzceļš” iekšējā audita 2022.gada darba plāna apstiprināšanai**

Pieņemtie lēmumi:

2.1. Pieņemt zināšanai VAS “Latvijas dzelzceļš” valdes sniegto informāciju par VAS “Latvijas dzelzceļš” iekšējā audita 2022.gada darba plānu;

2.2. Piekrist VAS “Latvijas dzelzceļš” valdes 2022.gada 14.februāra valdes lēmumam Nr.VL-8/60, ar kuru apstiprināts VAS “Latvijas dzelzceļš” iekšējā audita 2022.gada darba plāns, ievērojot VAS “Latvijas dzelzceļš” padomes 2022.gada 17.februāra lēmumu Nr.PA.1.2./6-1;

2.3. Uzdot VAS “Latvijas dzelzceļš” valdei nodrošināt, ka valsts kapitāla daļu turētāja pārstāvim tiek iesniegti 2022.gada audita dienesta pārbaužu gala ziņojumi.

**Par atskaiti par akcionāru sapulču lēmumu izpildi 2021.gada 2.pusgadā**

Pieņemtie lēmumi:

3.1. Pieņemt zināšanai ar VAS “Latvijas dzelzceļš” valdes 2022.gada 7.februāra lēmumu Nr.VL-7/53 apstiprināto un ar VAS “Latvijas dzelzceļš” padomes 2022.gada 14.februāra lēmumu Nr.PA1.2./5-1 zināšanai pieņemto atskaiti par akcionāru sapulču lēmumu izpildi 2021.gada 2.pusgadā.

**Par iepriekšēju piekrišanu VAS "Latvijas dzelzceļš" darbinieku atlīdzības noteikšanas svarīgākiem nosacījumiem**

Pieņemtie lēmumi:

4.1. Atlikt jautājuma par VAS "Latvijas dzelzceļš" darbinieku atlīdzības noteikšanas svarīgākiem nosacījumiem izskatīšanu;

4.2. Uzdot VAS “Latvijas dzelzceļš” padomei atkārtoti izvērtēt darbinieku atlīdzības noteikšanas svarīgākos nosacījumus saistībā ar Krievijas Federācijas īstenoto un Baltkrievijas Republikas atbalstīto militāro agresiju Ukrainā, kā arī, ievērojot papildus ieviestās sankcijas pret šīm valstīm un iespējamo ietekmi uz VAS "Latvijas dzelzceļš" finanšu rezultātiem nākotnē. Nepieciešamības gadījumā iesniegt izskatīšanai akcionāru sapulcē priekšlikumus par darbinieku atlīdzības noteikšanas svarīgākajiem nosacījumiem.